APIE PASAULINĘ GYVŪNŲ GLOBOS DIENĄ

GYVŪNAI MUS JAUČIA IR MYLI

Apie gyvūnus daug rašoma knygų, kuriami kino filmai. Įrodyta, jog gyvūnai jaučia kaip žmonės. Gyvūno meilė ir prieraišumas savo šeimininkui yra labai svarbu. Taip tampama patikimais draugais, kurie padeda vienas kitam ir gelbėja, jeigu to reikia. Savo augintinius dažnai vadiname geriausiais draugias. Gyvūnai labai naudingi ir mūsų sveikatai,  nes rūpindamiesi jais daugiau judame, džiaugiamės. Leisdami laiką su jais patiriame daug teigiamų emocijų. 
Spalio 4 d. visame pasaulyje švenčiama Pasaulinė gyvūnijos ir gyvūnų globėjo švento Pranciškaus diena. Tai skatina mus  susimąstyti ir atkreipti dėmesį į gyvūnų apsaugą.
Globokime savo augintinius ir rūpinkimės jų sveikata.

                                                                         Mokyklos bibliotekininkė G. Korkevičienė